Ειρμός Γκαλερί

χωρίς-πλαίσιο|δεξιά|ΕΙΡΜΟΣ ΓΚΑΛΕΡΙ

**Γκαλερί ΕΙΡΜΟΣ** είναι ο παλαιότερος εν ενεργεία χώρος μοντέρνας και σύγχρονης τέχνης στη Θεσσαλονίκη, που ιδρύθηκε το 1981 από τον Γεράσιμο Τόλη. Από την ίδρυσή της, η γκαλερί έχει συμβάλει σημαντικά στην ιστορία της ελληνικής εικαστικής δημιουργίας, προβάλλοντας έργα καταξιωμένων καλλιτεχνών, όπως ο Παναγιώτης Τέτσης, ο Πάνος Φειδάκης, Κώστας Γραμματόπουλος και ο Αλέκος Φασιανός. Η γκαλερί έχει εκδώσει συλλεκτικά λευκώματα και εικαστικά βιβλία, ενώ οι δραστηριότητές της περιλαμβάνουν διοργάνωση ατομικών και ομαδικών εκθέσεων, συμμετοχή σε εθνικές και διεθνείς διοργανώσεις και προώθηση νεότερων δημιουργών.

## Ιστορικό
Η Γκαλερί ΕΙΡΜΟΣ στεγάζεται στη Λεωφόρο Νίκης 17, με θέα στον Θερμαϊκό Κόλπο. Αρχικά ιδρύθηκε στην οδό Μητροπόλεως 53 το 1981 και από το 1986 λειτουργεί στη σημερινή της θέση, ενώ διατηρεί και αίθουσα χαρακτικών στην Καρόλου Ντηλ.

Από τη δεκαετία του '80 μέχρι και σήμερα, ο ΕΙΡΜΟΣ είναι ένας από τους βασικούς φορείς της σύγχρονης καλλιτεχνικής σκηνής της Θεσσαλονίκης. Η δραστηριότητά του συνέβαλε στη διαμόρφωση του εικαστικού τοπίου της πόλης, λειτουργώντας ως συνδετικός κρίκος ανάμεσα στη γενιά των μεταπολεμικών ζωγράφων και τη νέα γενιά δημιουργών.

Κατά την περίοδο της Πολιτιστικής Πρωτεύουσας της Ευρώπης (1997), η γκαλερί συγκαταλέχθηκε μεταξύ των σημαντικότερων καλλιτεχνικών χώρων που ενίσχυσαν την παρουσία των εικαστικών στην πόλη.

Σύμφωνα με τον ιδρυτή της, «ο ΕΙΡΜΟΣ γεννήθηκε σε μια συγκεκριμένη κοινωνική, οικονομική και πολιτιστική πραγματικότητα και, όπως άλλες αίθουσες τέχνης, προσπαθεί να παρέμβει στα εικαστικά δρώμενα ουσιαστικά και παραγωγικά. [...] Σε κάθε περίπτωση, προσπαθούμε να μην φιλοξενούμε απλώς εκθέσεις αλλά να υπηρετούμε έναν καθαρό προσανατολισμό και στόχο».

## Εκθέσεις και δραστηριότητα
Η γκαλερί έχει παρουσιάσει έργα σημαντικών Ελλήνων καλλιτεχνών, όπως οι Αλέκος Φασιανός, Παναγιώτης Τέτσης, Γιάννης Τσαρούχης, Νίκος Χατζηκυριάκος-Γκίκας, Γιάννης Γαΐτης, Νίκος Εγγονόπουλος, Δημήτρης Μυταράς, Βασίλης Σπεράντζας, Γιώργος Μαυροΐδης, Γιώργος Βακαλό και Γιώργος Παραλής.

Ανάμεσα στις θεματικές εκθέσεις που διοργανώθηκαν στον ΕΙΡΜΟ περιλαμβάνονται οι:
* *1986,10/03-10/04, Έκθεση “ΕΛΛΗΝΕΣ ΕΧΑΡΑΞΑΝ”*
* *1991, 24/10-9/11, Έκθεση αφιέρωμα στον Γιάννη Γαΐτη*
* *]1993, 22/3-22/4, Ομαδική Έκθεση με τους Βολονάκης, Ανδρέου, Βασιλείου, Βενετούλια, Γραμματόπουλος, Κούκος, Πρέκας, Σπυρόπουλος, Στέρη, Τέτσης, Τσόκλης, “Η θάλασσα στην Ελληνική ζωγραφική”*
* *1996, 07/11 -29/11, Έκθεση ζωγραφικής του Αλέκου Φασιανού, “Μυθολογική Ηδονή 1967-81”*
* *1996-1997, 09/12- 10/01, Ομαδική Έκθεση των, Τέτση, Κυπραιου, Μυταρά, Ντιού, Σταθοπουλου, Χατζηκυριάκου-Γκίκα,  Ζωγράφου, Φασιανού, Σπεραντζα, Κοκκινιδη, “ Όψεις της Ελληνικότητας” 
*

* *1998, 05/11- , Έκθεση του Ντίνου Χριστιανόπουλου και του Αλέκου Φασιανού, “ έξι χαλκογραφίες του Α. Φασιανού για τα ποιήματα του Ντίνου Χριστιανόπουλου.” 
**2002,11/06-26/06, Έκθεση ζωγραφικής του Barry Feldman*
**2005, 23/11- 14/12, Έκθεση ζωγραφικής του Φαίδων Πατρικαλάκι, “καταρράκτες αγγέλων”*
* *2014, 6/3-30/4, Ομαδική έκθεση των Γκίκας, Τσαρούχης, Σταθόπουλος, Γραμματόπουλος, Σπεράντζας, Σκουλός, Γεωργίου, Πράσινος, Γέρος, Τζίζεκ, Λιούρκας, Λαζόγκας, Βαλαωρίτη, Τέτα Μακρή, “Άσπρο- Μαύρο: η ασκητική της ζωγραφικής” *

Η γκαλερί έχει επίσης συμμετάσχει σε εθνικές και διεθνείς διοργανώσεις όπως η *Art-Athina* (1995–1998), με έργα των [[Κωστής Γεωργίου|Κωστή Γεωργίου]], [[Γιώργος Κουβάκης|Γιώργου Κουβάκη]], [[Αλέκος Φασιανός|Αλέκου Φασιανού]] και [[Βασίλης Ζωγράφος|Βασίλη Ζωγράφου]].

Η Γκαλερί ΕΙΡΜΟΣ συνεργάζεται με πολιτιστικούς φορείς όπως η [[Εθνική Πινακοθήκη (Ελλάδα)]], το [[Ίδρυμα Θεοχαράκη]], η [[Δημοτική Πινακοθήκη Θεσσαλονίκης]] και η [[Πινακοθήκη Φλώρινας]], ενώ οι εκθέσεις της έχουν παρουσιαστεί επανειλημμένα στον ελληνικό Τύπο και σε περιοδικά τέχνης.

== Επιλεγμένες Εκθέσεις ==
Η *'Γκαλερί ΕΙΡΜΟΣ** έχει διοργανώσει και φιλοξενήσει πλήθος σημαντικών εκθέσεων μοντέρνας και σύγχρονης τέχνης από το 1981 έως σήμερα. Ενδεικτικά αναφέρονται:

* **«Sense of Place»** – Ατομική έκθεση της Μαρίας Ανδρικοπούλου (12–19 Οκτωβρίου 2019), με θεματική τον αστικό και ψυχικό χώρο, στη Γκαλερί ΕΙΡΜΟΣ.
* **«Όμοιος – Έτερος: Πορείες ΙΙ»** – Ομαδική έκθεση αφιερωμένη στη μεταπολεμική ελληνική τέχνη, με τη συμμετοχή καταξιωμένων και νεότερων δημιουργών.
* **«Αλέκος Φασιανός»** – Ατομική έκθεση του ζωγράφου Αλέκου Φασιανού, με έκδοση έντυπου καταλόγου έργων από τη Γκαλερί ΕΙΡΜΟΣ.
* **«Για τα Παιδιά»** – Έκθεση ζωγραφικής του Ντίνου Παπασπύρου, σε συνεργασία με το Ελληνικό Παιδικό Χωριό, που πραγματοποιήθηκε στις 2 Δεκεμβρίου 2011 στη Γκαλερί ΕΙΡΜΟΣ.
* **«Photobiennale 2018»** – Η Γκαλερί ΕΙΡΜΟΣ συμμετείχε ως χώρος εκθέσεων στην [[Biennale Σύγχρονης Τέχνης Θεσσαλονίκης]], παρουσιάζοντας έργα Ελλήνων και διεθνών φωτογράφων.

== Έκδοση συλλεκτικών βιβλίων ==
Η Γκαλερί ΕΙΡΜΟΣ έχει εκδώσει, κατά τη διάρκεια των χρόνων, χειροποίητα συλλεκτικά λευκώματα και εικαστικά βιβλία, ορισμένα από τα οποία παρουσιάστηκαν και στην Αθήνα. Ενώ στις 13/03/2011 παρουσιάστηκαν στον ΙΑΝΟ εικοσιένα χειροποίητα λευκώματα. Στις εκδόσεις αυτές, σημαντικοί Έλληνες εικαστικοί δημιουργοί εμπνεύστηκαν από κείμενα της αρχαίας και νεότερης ελληνικής γραμματείας.

Μικρογραφίες, χαρακτικά και ζωγραφικά έργα συνδυάστηκαν με χειρόγραφα κείμενα και καλλιγραφικές συνθέσεις, δημιουργώντας λευκώματα που θεωρούνται **αυτόνομα έργα τέχνης**. Ανάμεσα στους καλλιτέχνες που συνεργάστηκαν με τη Γκαλερί ΕΙΡΜΟΣ συγκαταλέγονται οι [[Ευγένιος Σπαθάρης]], [[Δημήτρης Μυταράς]], [[Αλέκος Φασιανός]], [[Χρήστος Πατρικαλάκης]], [[Γιώργος Σταθόπουλος]], [[Νίκος Τσεντεμαΐδης]], [[Γιώργος Κόρδης]] και [[Αλέκος Χουλιαράς]].
[[Αρχείο:Πρόσκληση.png|με-πλαίσιο|δεξιά|εναλλ.=Πρόσκληση για την παρουσίαση της συλλεκτικής έκδοσης στην Γκαλερί Ειρμός |Πρόσκληση για την παρουσίαση της συλλεκτικής έκδοσης στην Γκαλερί Ειρμός]] 
Ιδιαίτερα αξιοσημείωτη υπήρξε η συνεργασία του [[Αλέκος Φασιανός|Αλέκου Φασιανού]] με τον [[Ντίνος Χριστιανόπουλος|Ντίνο Χριστιανόπουλο]] το 1998. Η συνεργασία αυτή παρουσιάστηκε εκ νέου το **2025''' από το Τελλόγλειο Ίδρυμα Τεχνών Θεσσαλονίκης, στο πλαίσιο έκθεσης αφιερωμένης στον ποιητή Ντίνο Χριστιανόπουλο.
χωρίς-πλαίσιο|κέντρο|εναλλ.=Το προσχέδιο του Α. Φασιανού για την αφίσα της παρουσίασης της συλλεκτικής έκδοσης στην Γκαλερί Ειρμός. |Το προσχέδιο του Α. Φασιανού για την αφίσα της παρουσίασης της συλλεκτικής έκδοσης στην Γκαλερί Ειρμός.

## Παραπομπές


μικρογραφία|Κριτικη για τον Ειρμό από την εφημερίδα Οριζοντες 14/06/2006
]]

>